
I. VISPĀRĪGĀ INFORMĀCIJA

1. Iepirkuma priekšmets, procedūras veids un paredzamā līguma cena
1.1. Iepirkuma procedūras mērķis – vadoties no nolikumā noteiktajām pretendentu atlases prasībām, atklātā konkursā atlasīt piegādātājus, ar kuriem RP SIA “Rīgas satiksme” (turpmāk – Pasūtītājs) noslēgs vispārīgās vienošanās par eļļu un smērvielu piegādi.
1.1. Iepirkuma procedūras veids – atklāta konkurss (turpmāk – konkurss) saskaņā ar Sabiedrisko pakalpojumu sniedzēju iepirkumu likumu.
1.2. Pamata CPV kods: 24951000-5 (Smērvielas un lubrikanti, preces).
Papildu CPV kodi: 09211000-1 (Smēreļļas un smērvielu līdzekļi, preces); 09211400-5 (Transmisijas eļļas, preces); 09200000-1 (Naftas, ogļu un eļļas produkti, preces).
1.3. Iepirkuma paredzamā līguma cena: 80 300,00 EUR bez PVN.
1.4. Iepirkuma priekšmets sadalīts 2 (divās) daļās:
1.4.1. 1.daļa – Konsistentās smērvielas – paredzamā līgumcena 38 500,00 EUR bez PVN;
1.4.2. 2.daļa – Ekspluatācijas materiāli, kuri tiek pielietoti gan garantijas, gan pēcgarantijas transportam – paredzamā līgumcena 41 800,00 EUR bez PVN.
1.5. Iepirkuma komisija: Konkursu organizē Pasūtītāja apstiprināta iepirkuma komisija (turpmāk – iepirkuma komisija).

2. Iepirkuma identifikācijas numurs: Iepirkuma identifikācijas numurs  - RS/2026/57.

3. Pasūtītāja nosaukums, adrese un citi rekvizīti:
Rīgas pašvaldības sabiedrība ar ierobežotu atbildību "Rīgas satiksme"
Reģ. Latvijas Republikas Komercreģistrā ar Nr.40003619950
Juridiskā adrese: Kleistu iela 28, Rīga, LV - 1067,
Biroja adrese: Vestienas iela 35, Rīga, LV-1035, 
Tālr. 67104800.
4. Pasūtītāja kontaktpersona:
Alena Kamisarova, tel. +371 67104891, +371 28366242, e-pasts – Alena.Kamisarova@rigassatiksme.lv.  
5. Paziņojums par līgumu:
Paziņojums par līgumu tiek publicēts Iepirkumu uzraudzības tīmekļvietnē www.iub.gov.lv un Eiropas Savienības oficiālajā vēstnesī. 
6. Piedāvājumu iesniegšanas un atvēršanas vieta, datums, laiks un kārtība
6.1. Atklāta konkursa piedāvājumi jāiesniedz ne vēlāk kā līdz piedāvājumu iesniegšanas termiņa beigām, kas norādīts EIS e-konkursu apakšsistēmā šī iepirkuma sadaļā un Iepirkumu uzraudzības biroja tīmekļvietnē attiecīgajā Publikāciju vadības sistēmas paziņojumā.
6.2. Atklāta konkursa piedāvājumi jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
6.2.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
6.2.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
6.3. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
6.4. Sagatavojot piedāvājumu, pretendents ievēro, ka:
6.4.1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
6.4.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
6.5. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai. 
6.6. Piedāvājumu atvēršana notiek Elektronisko iepirkumu sistēmā pēc piedāvājumu iesniegšanas termiņa beigām. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.

II PIEDĀVĀJUMU NOFORMĒŠANAS, IESNIEGŠANAS KĀRTĪBA, INFORMĀCIJAS APMAIŅA
7. [bookmark: bookmark0]Prasības attiecībā uz piedāvājuma noformējumu un iesniegšanu:
7.1. Konkursa piedāvājums jāiesniedz elektroniski Elektronisko iepirkumu sistēmas e-konkursu apakšsistēmā (turpmāk – Apakšsistēma), ievērojot šādas pretendenta izvēles iespējas:
7.1.1. Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;
7.1.2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
7.1.3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
7.2. Sagatavojot piedāvājumu, pretendents ievēro, ka:
7.2.1. Piedāvājuma dokumenti jāpievieno tam paredzētajā konkursa profila sadaļā;
7.2.2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektroniskās iepirkumu sistēmas piedāvāto elektronisko parakstu.
7.3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (~u) pārstāvības (paraksta) tiesības.
7.4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas Apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jānodrošina iesniegtā piedāvājuma atšifrēšana.
7.5. Piedāvājuma dokumenti sastāv no pieteikuma (paraugs nolikuma 1.pielikumā) pretendenta atlases dokumentiem un pretendenta tehniskā piedāvājuma.
7.6. Pretendenti piedāvājuma dokumentus sagatavo atbilstoši Konkursa nolikumā izvirzītajām prasībām.
7.7. Piedāvājumā iekļautajiem dokumentiem jāatbilst Dokumentu juridiskā spēka likuma, Elektronisko dokumentu likuma, kā arī un Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” un Ministru kabineta 2005.gada 28.jūnijā noteikumu Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām prasībām”.
7.8. Piedāvājums jāsagatavo latviešu valodā vai angļu valodā. Citā svešvalodā sagatavotiem piedāvājuma dokumentiem jāpievieno apliecināts tulkojums latviešu valodā vai angļu valodā. Par dokumentu tulkojuma atbilstību oriģinālam atbild pretendents.
7.9. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam.
7.10. Piedāvājumu Pretendents ir tiesīgs iesniegt par iepirkuma priekšmetu kopumā. Piedāvājuma variantu iesniegšanu Pasūtītājs nepieļauj.
7.11. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.

8. Informācijas apmaiņa
8.1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu vai angļu valodā, rakstiski.
8.2. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko vai finanšu piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
8.3. Ieinteresētie piegādātāji var saņemt Konkursa dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
8.4. Iepirkuma komisija pēc iespējamā pretendenta rakstveida pieprasījuma, ja šis pieprasījums saņemts laikus, sagatavo papildus informāciju par konkursa nolikumu un 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, nosūta šo informāciju iespējamam pretendentam, kurš pieprasījis informāciju. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē www.eis.gov.lv un Pasūtītāja interneta vietnē www.rigassatiksme.lv. 
8.5. Iepirkuma komisija var izdarīt grozījumus konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē www.eis.gov.lv un Pasūtītāja interneta vietnē www.rigassatiksme.lv.  
9. Piedāvājuma derīguma termiņš
9.1. Piedāvājuma derīguma termiņš sākas no tā iesniegšanas brīža un ir spēkā 6 (sešus) mēnešus. 
9.2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

10. Piedāvājuma sastāvs 
10.1. Piedāvājumi iesniedzami atbilstoši  iepirkuma nolikumā iekļautajiem paraugiem. Pretendentu piedāvājums sastāv no: 
10.1.1. pieteikuma, kas sagatavots atbilstoši 1. pielikuma paraugam;
10.1.2. pretendentu atlases dokumentiem, kas sagatavoti atbilstoši nolikuma 17.punktā noteiktajām prasībām;
10.1.3. tehniskā piedāvājuma, kas sagatavots saskaņā ar 2. pielikumu un atbilstoši 18.1. punktā noteiktajām prasībām;
10.1.4. finanšu piedāvājuma, kas sagatavots saskaņā ar nolikuma 2. pielikumu un atbilstoši 18.2. -18.4. punktu prasībām.

11. Piedāvājuma apjoms
11.1. Piedāvājumu pretendents ir tiesīgs iesniegt par vienu vai abām iepirkuma priekšmeta daļām, vai daļu no iepirkuma daļas (par vienu vai vairākām attiecīgās daļas pozīcijām).
11.2. Piedāvājuma variantu iesniegšanu Pasūtītājs nepieļauj.

III INFORMĀCIJA PAR IEPIRKUMA PRIEKŠMETU
12. Iepirkuma priekšmets 
12.1. Iepirkuma priekšmets: Piegādātājam jāveic eļļu un smērvielu (turpmāk – Prece) piegāde atbilstoši Tehniskajai specifikācijai (2.pielikums) un Vispārīgās vienošanās (3.pielikums) noteikumiem. Preču piegāde ir sadalīta 2 (divos) atsevišķos līgumos.
12.2. Preces apraksts: norādīts Tehniskā un finanšu piedāvājuma formā (2.pielikums). 
12.3. Iepirkuma procedūras rezultātā Pasūtītājs noslēgs Vispārīgo vienošanos ar visiem pretendentiem abās daļās, kuri iesnieguši nolikuma prasībām atbilstošus piedāvājumus. 
12.4. Vispārīgās vienošanās izpildes termiņš: 24 (divdesmit četri) mēneši no Vispārīgās vienošanās noslēgšanas brīža.
12.5. Preces piegādes termiņš: Prece jāpiegādā 10 (desmit) darba dienu laikā no paziņojuma par cenu aptaujas rezultātiem nosūtīšanas dienas. 
12.6. Garantijas termiņš: ir ne mazāks kā 1/2 (viena puse) no ražotāja noteiktā Preces derīguma termiņa, skaitot no Pušu abpusēji parakstīta pieņemšanas – nodošanas akta vai Izpildītāja iesniegtās pavadzīmes-rēķina saņemšanas.  
12.7. Piegādes apjoms: Pasūtītājam vispārīgās vienošanās darbības laikā nav pienākums pasūtīt Tehniskajā specifikācijā noteiktos kopējos apjomus. Tehniskajā specifikācijā norādītais prognozētais piegāžu apjoms nav līguma priekšmets, bet tiek izmantots, lai pretendents aptuveni varētu gūt priekšstatu par apjomu.

13. Līguma izpildes laiks un vieta
13.1. Vispārīgās vienošanās projekts ir pievienots nolikumam kā 3. pielikums un kalpos par pamatu vispārīgās vienošanās noslēgšanai starp Pasūtītāju un iepirkuma uzvarētājiem.
13.2. Vispārīgās vienošanās pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un iepirkuma uzvarētāja piedāvājumā ietverto informāciju.
13.3. Norēķini starp Pasūtītāju un Izpildītāju tiek veikti saskaņā ar iepirkuma vispārīgās vienošanās projektā (3.pielikums) noteikto kārtību.
13.4. Līguma izpildes vieta – Rīga.
IV PRETENDENTU ATLASES PRASĪBAS

14. Pretendentu izslēgšanas noteikumi
14.1. Pasūtītājs izslēdz pretendentu no dalības Konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta otrajā daļā noteiktajiem gadījumiem. 
14.2. Pasūtītājs izslēdz pretendentu no dalības Konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem. 
14.3. Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48.pantā noteiktajā kārtībā. 
14.4. Uz apakšuzņēmējiem, kuru sniedzamo pakalpojumu vērtība ir vismaz 10 000,00 eur (desmit tūkstoši eiro) no kopējās iepirkuma līguma vērtības, attiecas nolikuma 14.1. punktā minētie izslēgšanas nosacījumi.
14.5. Pasūtītājs veic pārbaudi un izslēdz Pretendentu no dalības Iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.

15. Prasības profesionālās darbības veikšanā
15.1. 	Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
16. Prasības pretendenta tehniskajām un profesionālajām spējām
16.1. Pretendentam iepriekšējo 3 (trīs) gadu periodā (2023., 2024., 2025. gadā un 2026. gadā līdz piedāvājumu iesniegšanas brīdim) ir vismaz 1 (viena) gada pieredze transportlīdzekļu eļļu vai smērvielu piegādē.

V PRETENDENTA ATBILSTĪBAS PĀRBAUDE
(ATLASES DOKUMENTI)

17. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
17.1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju iegūstot publiskajā datubāzē;
17.2. lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs;
17.3. Pretendentam jāiesniedz informācija par pretendenta pieredzi piegādēs, atbilstoši Nolikuma 16.1. punktam, pēc šādas tabulas, norādot informāciju par veiktajām piegādēm par katru iepirkuma daļu, kurā tiek iesniegts piedāvājums:
	Nr.
p. k.
	Pasūtītājs 
	Piegādātās Preces īss apraksts
	Līguma izpildes termiņš
	Pasūtītāja kontaktpersonas vārds, uzvārds, e-pasts, telefona numurs

	1. 
	
	
	
	

	2. 
	
	
	
	

	…
	
	
	
	


17.4. izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
17.5. apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas;
17.6. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā;
17.7. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
17.8. Kā sākotnējo pierādījumu atbilstībai Konkursa dokumentos noteiktajām pretendentu atlases prasībām (nolikuma IV sadaļa) Pretendents ir tiesīgs iesniegt Eiropas vienoto iepirkuma procedūras dokumentu, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 eiro, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Elektronisko iepirkumu sistēmas tīmekļvietnē: espd.eis.gov.lv. Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām.
17.9. Nolikuma 14.1. un 14.2. punktā norādīto izslēgšanas nosacījumu esību iepirkuma komisija pārbauda attiecībā uz pretendentu, kuram būtu piešķiramas līguma slēgšanas tiesības, rīkojoties saskaņā ar Sabiedrisko pakalpojumu sniedzēju iepirkumu likuma 48. panta nosacījumiem un Starptautisko un Latvijas Republikas nacionālo sankciju likuma 11.1 panta nosacījumiem. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi netiek pārbaudīti pretendenta norādītajām personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē un apakšuzņēmējiem.
17.10. Pretendents var nomainīt apakšuzņēmēju, kura sniedzamo pakalpojumu vērtība ir vismaz 10 000 euro, vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ja tie atbilst nolikuma 14.1.punktā norādītajiem izslēgšanas nosacījumiem. Ja pretendents 10 darba dienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai Konkursa dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, uz kuriem nav attiecināmi Sabiedrisko pakalpojumu sniedzēju iepirkumu likuma 48. panta otrajā daļā noteiktie izslēgšanas iemesli, Pasūtītājs izslēdz pretendentu no turpmākas dalības Konkursā.
17.11. Ja uz pretendentu, apvienības biedru, ja pretendents ir apvienība, vai personālsabiedrības biedru, ja pretendents ir personālsabiedrība, vai uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, vai uz pretendenta patieso labuma guvēju ir attiecināmi Sabiedrisko pakalpojumu sniedzēju iepirkumu likuma 48. panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētie izslēgšanas nosacījumi un nav piemērojami Sabiedrisko pakalpojumu sniedzēju iepirkumu likuma 48. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs rīkojas atbilstoši Sabiedrisko pakalpojumu sniedzēju iepirkumu likuma 49.panta pirmajā, otrajā, trešajā un ceturtajā daļā noteiktajam.

VI PIEDĀVĀJUMS

18. Piedāvājumu veido tehniskais un finanšu piedāvājums:
18.1. Tehniskais piedāvājums jāsagatavo saskaņā ar noteikto formu (2.pielikums) latviešu valodā, norādot pilnu informāciju, lai Pasūtītājam būtu iespējams pārliecināties par piedāvātās Preces atbilstību Pasūtītāja izvirzītajām prasībām, tajā skaitā pievienojot katras piedāvātās preces Datu drošības lapu un Tehnisko datu lapu latviešu valodā, kā arī nepieciešamības gadījumā pievienojot arī citu normatīvajos aktos noteikto Preces tehnisko dokumentāciju. 
18.2. Finanšu piedāvājums jāsagatavo saskaņā ar noteikto formu attiecīgajai iepirkuma daļai (2.pielikums), cenas norādot EUR bez PVN.
18.3. Attiecībā uz finanšu piedāvājuma sagatavošanu pretendentam jāievēro šādi nosacījumi:
18.3.1. Finanšu piedāvājumā norāda cenu, kurā ietilpst: Preces vērtība, piegāde, transportēšanas izmaksas, nodokļi (izņemot pievienotās vērtības nodokli), nodevas, muitas u.c. ar Preces piegādes līguma izpildi saistītās izmaksas;
18.3.2. piedāvājuma cena jānorāda ar precizitāti 2 (divas) zīmes aiz komata.
18.4. Finanšu piedāvājumā norādītajām cenām jābūt spēkā vismaz 3 (trīs) mēnešus pēc vispārīgās vienošanās noslēgšanas. 
VII PIEDĀVĀJUMU VĒRTĒŠANAS KĀRTĪBA

19. Piedāvājumu vērtēšanas kārtība
19.1. Visus ar iepirkuma norisi saistītos jautājumus risina Pasūtītāja izveidota iepirkuma komisija.
19.2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmāk iepirkumā tas tālāk netiek vērtēts.
19.3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma sagatavošanā un ja šis apstāklis piegādātājam dod priekšrocības iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkumā, tādējādi kavējot, ierobežojot vai deformējot konkurenci.
19.4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
19.5. Izvērtējot pretendenta finanšu piedāvājumu, Iepirkuma komisija pārbauda tā atbilstību iepirkuma nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma nolikuma prasībām, pretendents tiek izslēgts no turpmākās dalības iepirkumā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
19.6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
19.7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma nolikumā norādītajām pretendenta atlases prasībām, pretendents tiek izslēgts no turpmākās dalības iepirkumā.
19.8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma/ vispārīgās vienošanās slēgšanas tiesības.
19.9. Iepirkumu komisija attiecībā uz Pretendentu, kuram būtu piešķiramas līguma/vispārīgās vienošanās slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.

20. Piedāvājuma izvēles kritērijs
20.1. Vispārīgā vienošanās tiks noslēgta ar visiem pretendentiem, kas atbilst iepirkuma procedūras nolikumā izvirzītajām pretendentu atlases prasībām un kuru tehniskie piedāvājumi vismaz vienā iepirkuma pozīcijā atbilst tehniskās specifikācijas prasībām.

21. Lēmumu pieņemšanas kārtība un pretendentu informēšana
21.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
21.2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
21.3. Lēmumu par iepirkuma procedūras rezultātiem pieņem komisija saskaņā ar nolikuma 20.punktā noteikto kārtību.
21.4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz vispārīgās vienošanās slēgšanu. 

22. Lēmums par iepirkuma procedūras pārtraukšanu 
22.1. Pasūtītāja iepirkumu komisija var jebkurā brīdī pilnībā pārtraukt iepirkuma procedūru, ja tam ir objektīvs iemesls. 

23. Vispārīgās vienošanās noslēgšana 
23.1. Komisijas lēmums un paziņojums par iepirkuma procedūras uzvarētājiem, ir pamats vispārīgās vienošanās sagatavošanai. Vispārīgā vienošanās par katru daļu tiek slēgta atbilstoši vispārīgās vienošanās projektam, kas pievienots nolikumam kā 3. pielikums. Ja vairākām daļām ir vieni un tie paši uzvarētāji, var tikt noslēgta viena vispārīgā vienošanās.
23.2. Izraudzītajam pretendentam ir pienākums noslēgt vispārīgo vienošanos ar Pasūtītāju 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt vienošanos). 
23.3. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
23.4. 5 (piecu) darba dienu termiņš pēc pretendenta lūguma var tikt pagarināts, ja pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība). 

24. Pielikumi
1. pielikums – Pieteikuma iesniegšanas ieteicamā forma; 
2. pielikums – Tehniskā specifikācija un Finanšu piedāvājuma forma;
3. pielikums – Vispārīgās vienošanās projekts.


RP SIA “Rīgas satiksme”
Iepirkumu komisijas priekšsēdētāja 


1. pielikums
Atklāta konkursa nolikumam
“Eļļu un smērvielu piegāde”
identifikācijas Nr. RS/2026/57
PIETEIKUMA IESNIEGŠANAI IETEICAMĀ FORMA
(uz pretendenta veidlapas)
Pieteikums par piedalīšanos atklātā konkursā
“Eļļu un smērvielu piegāde”
identifikācijas Nr. RS/2026/57
1. IESNIEDZA
	Uzņēmuma pilns nosaukums
	

	Uzņēmuma reģistrācijas numurs un datums
	

	Juridiskā adrese
	

	Faktiskā adrese
	

	Bankas rekvizīti
	



2. KONTAKTPERSONA
	Vārds, uzvārds
	

	Tālr. / Fakss
	

	e-pasta adrese
	



3. PIETEIKUMS
Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu un apliecinām savu atbilstību atklāta konkursa nolikuma prasībām.
Piedāvājam nodrošināt pakalpojuma sniegšanu saskaņā ar konkursa tehniskās specifikācijas prasībām un līguma projekta nosacījumiem.
Iesniedzot piedāvājumu, mēs apliecinām, ka esam iepazinušies ar atklāta konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus atklāta konkursa nolikumam pievienotā līguma projektā noteiktos nosacījumus. 
Ar šo mēs apstiprinām, ka mūsu piedāvājums ir spēkā 6 (sešus) mēnešus, skaitot no datuma, kas atklāta konkursa nolikumā ir noteikts kā piedāvājumu iesniegšanas pēdējais termiņš.
Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.
Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam: 
_______________________________________________________________________
(Jānorāda uzņēmuma nosaukums un vārds “atbilst” vai “neatbilst”. 
Piemēram: Pretendents SIA “xxx” – atbilst.        Pretendenta dalībnieks SIA “xxx” – neatbilst.)

Informējam, ka uzņēmuma patiesais labuma guvējs ir - [footnoteRef:1]_________________________ [1:  Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu.] 


Informējam, ka persona, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, ir __________________________________________________ [footnoteRef:2] [2:  Norāda, ja pretendents ir atkarīgā sabiedrība Koncernu likuma izpratnē.] 


Apliecinām, ka pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:
·  juridiskajai personai, vienībai vai struktūrai, kura reģistrēta Krievijas Federācijā;
· fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām ir Krievijas Federācijas pilsonība;
· fiziskajai personai, kas dzīvo Krievijas Federācijā.
Kā arī apliecinām, ka plānotais darījums ar Pasūtītāju nenotiek iepriekš minēto personu vārdā vai vadībā. [footnoteRef:3] [3:  Apliecinājumā minētā informācija ir nepieciešama RP SIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RP SIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas ļauj veikt pārbaudi pēc būtības, RP SIA “Rīgas satiksme” ir tiesīgā neuzsākt vai izbeigt darījuma attiecības ar darījuma partneri.] 


Paraksta pretendenta pārstāvis ar pārstāvniecības tiesībām vai tā pilnvarotā persona:
	Vārds, uzvārds
	

	Amats
	

	Paraksts
	

	Datums
	





2.pielikums
atklāta konkursa nolikumam
“Eļļu un smērvielu piegāde”
identifikācijas Nr. RS/2026/57
TEHNISKĀ SPECIFIKĀCIJA - TEHNISKAIS UN FINANŠU PIEDĀVĀJUMS
Eļļu un smērvielu piegāde

Atsevišķs excel fails: 2.pielikums_TS_TP_FP_forma


3.pielikums
atklāta konkursa nolikumam
“Eļļu un smērvielu piegāde”
identifikācijas Nr. RS/2026/57

Vispārīgās vienošanās projekts 

VISPĀRĪGĀ VIENOŠANĀS Nr. _________
Par eļļu un smērvielu piegādi 

Rīgā,									datums skatāms laika zīmogā

Rīgas pašvaldības sabiedrība ar ierobežotu atbildību “Rīgas satiksme”, vien. reģ. Nr. 40003619950, turpmāk – Pasūtītājs, tās ________________________________ personā, kas rīkojas saskaņā ar _____________________________, no vienas puses, un 
________, reģ. Nr.______________, turpmāk - Iespējamais piegādātājs, kuru pārstāv ________ ____________, no otras puses, 
________, reģ. Nr.______________, turpmāk - Iespējamais piegādātājs, kuru pārstāv ________ ____________, no otras puses,
________, reģ. Nr.______________, turpmāk - Iespējamais piegādātājs, kuru pārstāv ________ ____________, no otras puses,
________, reģ. Nr.______________, turpmāk - Iespējamais piegādātājs, kuru pārstāv ________ ____________, no otras puses, 
visi kopā turpmāk tekstā saukti Līdzēji, pamatojoties uz iepirkuma procedūras “Eļļu un smērvielu piegāde”, identifikācijas Nr.RS/2026/57 (turpmāk – Procedūra), __.daļas rezultātiem noslēdza šādu vispārīgo vienošanos:
1. DEFINĪCIJAS
1.1. Iespējamais piegādātājs – piegādātājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības Pasūtītājam piegādāt eļļas un smērvielas (turpmāk tekstā – Prece), saskaņā ar Vienošanās nosacījumiem.
1.2. Piegādātājs – Iespējamais piegādātājs, kurš noslēdz Iepirkuma līgumu.
1.3. Prece – eļļas un smērvielas (1.daļā – konsistentās smērvielas, 2.daļā – ekspluatācijas materiāli, kuri tiek pielietoti gan garantijas, gan pēcgarantijas transportam). Preces specifikācija norādīta Vienošanās 1.pielikumā.
1.4. Atbilstošs cenu piedāvājums – (1) Iespējamā piegādātāja atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem piegādes kritērijiem atbilstošs un (4) savlaicīgi Pasūtītājam elektroniski iesniegts dokuments.
1.5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem piegādātājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
1.6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem piegādātājiem nosūta Pasūtītāja pilnvarotā persona, un kurš satur informāciju par Cenu aptaujas rezultātiem.
1.7. Iepirkuma līgums – starp Pasūtītāju un Iespējamo piegādātāju Vienošanās ietvaros noslēgts iepirkuma līgums par Preces piegādi.


2. VIENOŠANĀS PRIEKŠMETS UN DARBĪBAS TERMIŅŠ
2.1. Vienošanās priekšmets ir pasūtījumam atbilstošas Preces piegāde saskaņā ar 1.pielikumā ietverto tehnisko specifikāciju un Vienošanās noteikumiem.
2.2. Vienošanās nosaka kārtību, kādā Pasūtītājs no Iespējamo piegādātāju loka izvēlas to Piegādātāju, kas nodrošinās Preču piegādi atbilstoši Pasūtītāja vajadzībām, kā tiks slēgts Iepirkuma līgums par pasūtījumu un kādi ir piegādes noteikumi. 
2.3. Vienošanās ir spēkā no brīža, kad to paraksta visi Līdzēji, un ir spēkā līdz Līdzēju saistību pilnīgai izpildei. Pasūtītājs ir tiesīgs pasūtīt Preci 2 (divus) gadus no Vienošanās parakstīšanas brīža.
2.4. Pasūtītājs ir tiesīgs Vienošanās darbības laikā iegādāties no Izpildītāja Preces, kas nav norādītas Vienošanās 1.pielikumā, ar nosacījumu, ka šo Preču kopējā cena nepārsniedz 10 % no Vienošanās 4.1.punktā norādītās Vienošanās kopējās summas un katras Preces cena nav lielāka par 10% no vidējās tirgus cenas attiecīgajam Preces veidam.
2.5. Pasūtītājs Vienošanās izpildes laikā ir tiesīgs iegādāties Preci tādā apjomā, kāds tam ir nepieciešams - Pasūtītājam nav pienākums iegādāties Preci visas līgumcenas apjomā.
2.6. Iespējamā izpildītāja iepirkuma procedūrā iesniegtā Finanšu piedāvājuma  (1. un 2. daļā) cenām jābūt spēkā vismaz 3 (trīs) mēnešus pēc Vienošanās noslēgšanas.

3.PIEGĀDĀTĀJA IZVĒLE
1.1. Lai noteiktu attiecīgās Preces partijas Piegādātāju, Pasūtītājs nosūta elektroniski (uz Vienošanās 11.2. punktā norādīto pārstāvju e-pastiem) atbilstoši Vienošanās 2. pielikuma formai sagatavotu cenu aptauju visiem Iespējamajiem piegādātājiem, norādot Preces apjomu, piegādes termiņu un nepieciešamības gadījumā papildus iesniedzamo tehnisko dokumentāciju. Preces piegādes termiņš, orientējoši, ir 10 (desmit) darba dienu laikā no Paziņojuma nosūtīšana dienas, bet nepieciešamības gadījumā piegādes termiņš var tikt mainīts. 
1.2. Iespējamajiem piegādātājiem jāiesniedz Vienošanās 3. pielikumā ietvertajai formai atbilstošs cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu. 
1.3. Cenu piedāvājuma izvēles kritērijs ir viszemākā cena.
1.4. Ja Vienošanās 3.2. punktā noteiktajā termiņā Iespējamais piegādātājs neiesniedz cenu piedāvājumu, tiek uzskatīts, ka viņš atsakās no konkrētās piegādes.
1.5. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlas Iepirkuma līguma slēgšanai Iespējamo piegādātāju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar Iespējamo piegādātāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā piegādātāja sniegtie skaidrojumi nepamato piedāvāto zemo cenas līmeni.
1.6. Pasūtītājam ir tiesības lūgt precizēt vai skaidrot Iespējamā piegādātāja iesniegto cenas piedāvājumu.
1.7. Ja vairāki Iespējamie piegādātāji piedāvājuši viszemāko cenu, tad Pasūtītājs nosūta šiem Iespējamajiem piegādātājiem atkārtotu cenu aptauju iesniegt piedāvājumus Preces piegādei. No atkārtoti iesniegtajiem piedāvājumiem Pasūtītājs izvēlās piedāvājumu ar viszemāko cenu. Ja atkārtotā cenu aptaujā iespējamie piegādātāji iesniedz piedāvājumus ar vienādām cenām, iepirkuma līguma slēgšanas tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
1.8. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa beigām Pasūtītāja pilnvarotā persona nosūta Iespējamajam piegādātājam atbilstoši Vienošanās 4. pielikuma formai sagatavotu Paziņojumu par cenu aptaujas rezultātiem.
1.9. Līdz ar Paziņojuma nosūtīšanas dienu, tiek uzskatīts, ka ar Iespējamo piegādātāju, kas piedāvājis zemāko Preces cenu, ir noslēgts Iepirkuma līgums, pamatojoties uz Vienošanās noteikumiem. 
1.10. Ja Piegādātājs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam piegādātājam, kas piedāvāja nākamo zemāko cenu. 

2. VIENOŠANĀS KOPĒJĀ SUMMA UN NORĒĶINU KĀRTĪBA
2.1. Vienošanās kopējā līgumcena ir 80 300,00 EUR, neieskaitot pievienotās vērtības nodokli (turpmāk – PVN):
2.1.1. 1.daļa - “Konsistentās smērvielas” – 38 500,00 EUR bez PVN;
2.1.2. 2.daļa - “Ekspluatācijas materiāli, kuri tiek pielietoti gan garantijas, gan pēcgarantijas transportam” – 41 800,00 EUR bez PVN;
PVN tiek maksāts tiesību normās noteiktajā kārtībā un apjomā.
2.2. Samaksa par Preci tiek veikta 30 (trīsdesmit) dienu laikā pēc Preces piegādes, pieņemšanas Vienošanās noteiktajā kārtībā un Preču pavadzīmes - rēķina saņemšanas, pārskaitot attiecīgo summu uz Piegādātāja Preču pavadzīmē - rēķinā norādīto bankas kontu. 
2.3. Preču pavadzīmēs - rēķinos Piegādātājam ir obligāti jānorāda Vienošanās numurs.
2.4. Piegādātājs elektroniski sagatavotas Preču pavadzīmes - rēķinus nosūta uz Pasūtītāja elektronisko pasta adresi: rekini@rigassatiksme.lv. Līdzēji piekrīt, ka Preču pavadzīme -  rēķins ir sagatavojams un nosūtāms elektroniski. Par Preču pavadzīmes - rēķina saņemšanas dienu tiek uzskatīta tā diena, kurā tā ir nosūtīta.
2.5. Pasūtītājs  neatbild  par  maksājuma  nokavējumu,  kas  radies  kredītiestāžu  iekšējo  darījumu  rezultātā, ja  maksājumi  kredītiestādē  iemaksāti  savlaicīgi.

3. PIEGĀDES KĀRTĪBA UN TERMIŅI
3.1. Piegādātājs Preci piegādā saskaņā ar Tehnisko specifikāciju, 10 (desmit) darba dienu laikā no paziņojuma par cenu aptaujas rezultātiem nosūtīšanas dienas. 
3.2. Pasūtītāja pilnvarotā persona, pieņemot no Piegādātāja Preci, 3 (trīs) darba dienu laikā pārbauda tās kvalitātes  atbilstību  Līguma  noteikumiem un pavadzīmē norādītajam. Atbilstības gadījumā Pasūtītājs paraksta preču pavadzīmi - rēķinu, kas kļūst par šī Līguma neatņemamu sastāvdaļu. Ja tiek konstatēts, ka Preces veids neatbilst dokumentiem, no preču pavadzīmes – rēķina nepiegādātās Preces tiek svītrotas vai tiek veikti labojumi un veikts preču pavadzīmes - rēķina pārrēķins - novērtējums naudas izteiksmē.
3.3. Pasūtītāja pilnvarotā persona, pieņemot no Piegādātāja Preci, ir tiesīga pārbaudīt Datu drošības lapas saskaņā ar Vienošanās pielikumā noteikto kārtību.
3.4. [bookmark: _Hlk58514020]Ja Prece ir neatbilstošā kvalitātē vai konstatējama citāda neatbilstība Vienošanās noteikumiem, Pasūtītāja pilnvarotā persona 5 (piecu) darba dienu laikā par konstatētajiem trūkumiem sastāda reklamācijas pieteikumu un nosūta to Piegādātāja pilnvarotajai personai uz elektroniskā pasta adresi. Tādā gadījumā, tiek uzskatīts, ka Preces piegāde nav veikta un Pasūtītājs, ja minētie trūkumi netiek novērsti Preces piegādes termiņa ietvaros, pēc Vienošanās 4.4. punkta, vai Piegādātājs nepierāda, ka reklamācijas pieteikumā norādītie trūkumi vai neatbilstības nav pamatoti, piemēro līgumsodu Piegādātājam atbilstoši 7.2. punktā noteiktajai kārtībai līdz brīdim, kamēr Piegādātājs nenovērsīs konstatētās nepilnības.
3.5. Ja tiek konstatēti Preces trūkumi vai neatbilstības, Piegādātājam 3 (trīs) darba dienu laikā jāveic atbilstošas Preces piegāde vai, ja ir piegādāts neatbilstošs Preces daudzums, atlikušo Preču piegāde. Piegādātājam ir pienākums 10 (desmit) dienu laikā par saviem līdzekļiem izvest neatbilstošo Preci no Pasūtītāja teritorijas. 
3.6. Piegādātājam 2 (divu) darba dienu laikā pēc reklamācijas pieteikuma saņemšanas jāatsūta rakstisks paskaidrojums par reklamācijā norādītajām neatbilstībām. 
3.7. Ja Piegādātājs nepilda 4.6. punkta noteikumus un nesniedz argumentētu skaidrojumu vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Piegādātājs piekrīt reklamācijas pieteikumā minētajiem trūkumiem vai neatbilstībām. 
3.8. Ja Piegādātājs nepiekrīt Pasūtītāja reklamācijas pieteikumā norādītajiem Preces trūkumiem vai neatbilstībām, Puses strīda izšķiršanā vai trūkuma vai neatbilstības konstatēšanā var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Precei ir trūkumi vai neatbilstības, Piegādātājs sedz ekspertīzes izmaksas. 
3.9. Ja Pasūtītājam rodas šaubas par piegādātās Preces izcelsmi, Pasūtītājam ir tiesības to nosūtīt oriģinālajam Preces ražotājam vai tā autorizētam pārstāvim, lai veiktu tās pārbaudi atbilstībai. Ja oriģinālais Preces ražotājs vai tā autorizēts pārstāvis konstatē Preces neatbilstību, Izpildītājs apmaina Preci pret atbilstošu, bet, ja tas nav iespējams, par saviem līdzekļiem 5 (piecu) dienu laikā izved Preci no Pasūtītāja teritorijas un atmaksā neatbilstošās Preces samaksu un Preces nosūtīšanas pārbaudei izdevumus Pasūtītājam.
4. KVALITĀTE UN GARANTIJAS
4.1. Izpildītājs garantē, ka piegādātā Prece atbilst Tehniskajā specifikācijā ietvertajam Preces aprakstam, rūpnīcas – izgatavotājas tehniskajiem noteikumiem un kvalitātes standartiem, ko apliecina ražotāja izsniegts sertifikāts.
4.2. Prece jāpiegādā oriģinālā rūpnīcas iepakojumā ar ražotāja nodrošinājumu pret atvēršanu/lietošanu (plombe). Uz iepakojuma jābūt ražotāja informācijai par produkta partijas numuru. Iepakojumam jānodrošina Preces saglabāšana pilnīgā kārtībā to transportēšanas un glabāšanas laikā.
4.3. Piegādājot Preci, Izpildītājs nodrošina Pasūtītāju ar drošības datu lapām (turpmāk – DDL), latviešu valodā saskaņā ar Eiropas Parlamenta un Padomes regulas Nr. 1907/2006 un minētas regulas grozījumiem Nr. 2020/878 prasībām par katru Preces pozīciju.
4.4. Ja uz piegādātās Preces fasējuma nav norādīts ražošanas datums, Izpildītājam jāiesniedz konkrētās Preces ražotāja izsniegts dokuments, kas apliecina ražošanas datumu.
4.5. Ja ir veiktas izmaiņas DDL, Izpildītājs informē un iesniedz Pasūtītājam atjauninātu DDL par Precēm, kas piegādātās iepriekšējo 12 (divpadsmit) mēnešu laikā saskaņā ar Eiropas Parlamenta un Padomes regulas Nr. 1907/2006  31. panta devīto punktu. Pasūtītājs visā līguma darbības laikā periodiski veic Drošības datu lapu (DDL) pārbaudi, aizpilda Nolikuma 5.pielikumā pievienoto veidlapu un pieprasa Izpildītājam nodrošināt normatīvajos aktos noteiktās informācijas iesniegšanu.
4.6. Izpildītājs nodrošina piegādātajai Precei garantijas laiku, kas ir ne mazāks kā 1/2 (viena puse) no ražotāja noteiktā Preces derīguma termiņa, skaitot no Pušu abpusēji parakstīta pieņemšanas – nodošanas akta vai Izpildītāja iesniegtās pavadzīmes-rēķina saņemšanas. Garantija attiecas uz izgatavošanas defektiem, bojājumiem, kas radušies transportējot Preci, kā arī uz to, ka prece saglabās savas īpašības garantijas laikā, bet neattiecas uz preču bojājumiem, kas radušies tās nepareizas lietošanas rezultātā.
4.7. Līgumā norādītajā garantijas laikā Izpildītājs bez maksas nodrošina Preces nomaiņu un piegādi uz Pasūtītāja pilnvarotās personas norādīto adresi.
4.8. Gadījumā, ja Izpildītājam objektīvu apstākļu rezultātā (piemēram, ja prece vairs nav pieejama tirgū), nav iespējams veikt Preces nomaiņu pret tehniskajā specifikācijā norādīto, tam saskaņojot ar Pasūtītāja pilnvaroto personu, ir tiesības veikt Preču nomaiņu pret līdzvērtīgu (tehniskās specifikācijas prasībām atbilstošu) vai augstākas kvalitātes Preci, iesniedzot:
4.8.1. aktuālu DDL (ja tāda veida dokuments saistošs konkrētajam produktam), kas sagatavota latviešu valodā saskaņā ar Eiropas Parlamenta un Padomes regulas Nr. 1907/2006 un minētās regulas grozījumiem Nr. 2020/878 prasībām par katru Preces pozīciju;
4.8.2. produkta aprakstu (tehnisko datu lapu) un lietošanas anotāciju latviešu valodā;
4.8.3. Preces paraugu pēc Pasūtītāja pārstāvja pieprasījuma.
4.9. Pasūtītāja pilnvarotā persona par konstatētajiem Preces bojājumiem un/vai trūkumiem paziņo Izpildītājam, nosūtot neatbilstības pieteikumu uz Izpildītāja pilnvarotās personas elektronisko e-pasta adresi un paziņojot pa tālruni. Pieteikumā norāda Līguma numuru, īsu Preces bojājumu/neatbilstību aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru. Neatbilstības pieteikuma iesniegšanas laiku fiksē uz Pasūtītāja atbildīgās personas elektroniskās pasta atskaites par piegādāto elektronisko pastu (piegāde uz adresāta serveri) izdrukas un tas var kalpot par pamatu soda sankciju piemērošanai. 
4.10. Izpildītājs nodrošina Preces apmaiņu 10 dienu laikā no neatbilstības pieteikuma nosūtīšanas dienas Preces ekspluatācijas vietā vai citā vietā, par ko vienojas Pušu pilnvarotie pārstāvji.

5. LĪGUMSODI UN PUŠU ATBILDĪBA
5.1. Par Vienošanās 4.2. punktā paredzētās norēķinu kārtības neievērošanu Piegādātājam ir tiesības aprēķināt Pasūtītājam līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas. 
5.2. [bookmark: _Hlk95244437]Par Preces piegādes vai bojātas preces nomaiņas termiņu nokavēšanu Pasūtītājam ir tiesības pieprasīt no Piegādātāja līgumsodu  0,1% apmērā  no  nepiegādātās  Preces  vērtības  par  katru  nokavēto  dienu, bet ne vairāk kā 10% no nepiegādātās Preces vērtības.
5.3. Ja Piegādātājs atsakās no Iepirkuma līguma izpildes, Pasūtītājam ir tiesības piemērot Piegādātājam līgumsodu EUR 200,00 (divi simti euro, 0 centi) apmērā par katru šādu gadījumu. 
5.4. Ja Iespējamais piegādātājs atsauc savu cenu piedāvājumu līdz Paziņojuma saņemšanai, Pasūtītājam ir tiesības piemērot Iespējamajam piegādātājam līgumsodu EUR 100,00 (viens simts euro, 0 centi) apmērā par katru šādu gadījumu.  
5.5. Līdzēji ir savstarpēji atbildīgi par otram Līdzējam nodarītajiem tiešajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
5.6. Šīs Vienošanās noteikumos paredzēto saistību neizpildīšanas gadījumā Līdzējs, kas nav ievērojis Vienošanās noteikumus, atlīdzina otram Līdzējam tiešos zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
5.7. Līgumsoda samaksa neatbrīvo Līdzējus no Vienošanās un/vai Iepirkuma līguma saistību izpildes, tai skaitā no zaudējumu segšanas.
5.8. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas. 
5.9. Pasūtītājam ir tiesības ieturēt līgumsodu no Piegādātājam izmaksājamās summas. Ja tas nav iespējams Pasūtītājs izraksta un iesniedz Piegādātājam rēķinu par līgumsoda samaksu.  Rēķinu par līgumsodu otrs Līdzējs apmaksā 15 (piecpadsmit) dienu laikā, skaitot no tā iesniegšanas dienas.
5.10. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo piegādātāju/Piegādātāju, ja Iespējamais piegādātājs/Piegādātājs vai tā amatpersonas, Vienošanās vai Iepirkuma līguma izpildē iesaistītie Iespējamā piegādātāja/Piegādātāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā un ir stājies spēkā tiesas spriedums par konkrētiem pārkāpumiem, kas saistīts ar Vienošanās un/vai Iepirkuma līguma noslēgšanas procedūru vai izpildi. Ja Vienošanās un/vai Iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam piegādātājam/Piegādātājam līgumsodu 2 (divu) līgumcenu, kas noteikta Vispārīgās vienošanās 3.1.punktā, apmērā. 
5.11. Gadījumā, ja Pasūtītājs konstatē, ka Piegādātājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no Iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
5.12. Iespējamajam piegādātājam/Piegādātājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā: sadarbibas_ar_darijumu_partneriem_pamatprincipi_2025.pdf. Gadījumā, ja Iespējamais piegādātājs/Piegādātājs neievēro šos pamatprincipus, Pasūtītājs ir tiesīgs lauzt Vienošanos ar šo Iespējamo piegādātāju vai Iepirkuma līgumu.

6. VIENOŠANAS UN IEPIRKUMA LĪGUMA GROZĪŠANA UN IZBEIGŠANA
6.1. Visi pēc Vienošanās spēkā stāšanās rakstiski sastādītie grozījumi vai papildinājumi ir Vienošanās neatņemama sastāvdaļa.
6.2. Pasūtītājam ir tiesības vienpusēji atkāpties no Vienošanās, rakstiski par to paziņojot Iespējamajiem piegādātājiem 30 (trīsdesmit) dienas iepriekš. 
6.3. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem piegādātājiem, par to rakstiski paziņojot Iespējamajam piegādātājam 30 (trīsdesmit) dienas iepriekš un neatlīdzinot tādējādi radušos izdevumus un/vai zaudējumus, ja:
6.3.1. atkārtoti (vairāk kā divas reizes 1 kalendārā gada laikā) Vienošanās laikā tiek piegādāta nekvalitatīva vai neatbilstoša Prece un tas konstatēts Vienošanā noteiktajā kārtībā;
6.3.2. ja Vienošanās laikā Iespējamais piegādātājs vismaz 2 (divas) reizes atsakās no Iepirkuma līguma izpildes;
6.3.3. ja Iespējamais piegādātājs nosūta rakstisku paziņojumu Pasūtītājam par izstāšanos no Vienošanās;
6.3.4. Piegādātājs atkārtoti (vairāk kā divas reizes 1 kalendārā gada laikā) nenodrošina Preču piegādi Vienošanās un/vai Cenu aptaujā noteiktajā termiņā.
6.4. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem piegādātājiem, ja pasludināts Iespējamā piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā piegādātāja bankrotu vai tiek konstatēti citi apstākļi, kas liedz vai liegs Iespējamajam piegādātājam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
6.5. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem piegādātājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
6.6. Ja Piegādātājs Preci nepiegādā vairāk par 5 (piecām) darba dienām no paredzētā piegādes termiņa vai atsakās no piegādes, Pasūtītājs ir tiesīgs vienpusēji izbeigt Iepirkuma līgumu un rīkot atkārtotu Cenu aptauju. Šādā gadījumā Pasūtītājam ir tiesības prasīt piedāvājumus iesniegt īsākā termiņā. 
7. NEPĀRVARAMĀ VARA
7.1. Šīs Vienošanās un Iepirkuma līguma izpratnē nepārvarama vara nozīmē notikumu, kas ir ārpus Līdzēja pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Līdzējam savu, no Vienošanās vai Iepirkuma līguma izrietošo saistību, izpildi par neiespējamu.
7.2. Līdzēja nespēja pildīt kādu no savām saistībām saskaņā ar Vienošanos vai Iepirkuma līgumu netiks uzskatīta par atkāpšanos no Vienošanās vai Iepirkuma līguma vai saistību nepildīšanu, ja Līdzēja nespēja izriet no nepārvaramas varas notikuma, ja Līdzējs, kuru ietekmējis šāds notikums:
7.2.1. ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Iepirkuma līguma noteikumus;
7.2.2. ir informējusi otru Līdzēju pēc iespējas ātrāk par šāda notikuma iestāšanos.
7.3. Jebkurš periods, kurā Līdzējam saskaņā ar Vienošanos vai Iepirkuma līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Līdzējs nespēja veikt šādu darbību nepārvaramas varas ietekmē.
7.4. Ja nepārvaramas varas apstākļi turpinās ilgāk par vienu mēnesi, Līdzējiem jāvienojas par saistību izpildes atlikšanu, izbeigšanu vai Vienošanās vai Iepirkuma līguma grozīšanu. 

8. STRĪDU IZSKATĪŠANAS KĀRTĪBA
8.1. Līdzēji pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā. 
8.2. Jebkura strīda risināšanai Līdzēju starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otra Līdzēja pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.

9. KONFIDENCIALITĀTES NOTEIKUMI
9.1. Līdzēji apņemas neizpaust trešajām personām ar Vienošanos izpildi iegūto, to rīcībā esošo jebkādu tehnisko, juridisko un finansiālo informāciju par kādu no Līdzējiem un to komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēju rakstiskas piekrišanas. Šim noteikumam nav laika ierobežojuma un uz to neattiecas Vienošanās darbības termiņš.
9.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Vienošanās un tās pielikumu teksts, kā arī informācija par Vienošanās cenu un izpildi (piegādēm, izpildi, Vienošanās pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
9.3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

10. PILNVAROTĀS PERSONAS
10.1. Pasūtītājs par savu pilnvaroto personu Vienošanās darbības laikā ieceļ:
10.1.1. ___________________________________________________________________.
10.1.2. Par Iespējamo piegādātāju informēšanu par darba vides riskiem, Pasūtītājs nozīmē atbildīgo personu - ___________________________________________________. 
10.2. Iespējamie piegādātāji par savām pilnvarotajām personām Vienošanās darbības laikā ieceļ:
10.2.1. _________________________
10.2.2. _________________________
10.2.3. _________________________
10.3. Pasūtītāja pilnvarotajai personai Vienošanās darbības laikā ir tiesības:
10.3.1. nosūtīt un Pasūtītāja vārdā parakstīt Cenu aptaujas;
10.3.2. saņemt un izvērtēt Iespējamo piegādātāju iesniegtos cenu piedāvājumus;
10.3.3. parakstīt un nosūtīt Paziņojumu;
10.3.4. organizēt un uzraudzīt Iepirkuma līguma izpildi, tai skaitā organizēt Preces pasūtīšanu, pieņemšanu, preču – pavadzīmju rēķinu pieņemšanu, apstiprināšanu un nodošanu samaksas veikšanai.
10.4. Iespējamo piegādātāju pilnvarotajām personām Vienošanās darbības laikā ir tiesības:
10.4.1. nosūtīt un parakstīt cenu piedāvājumu;
10.4.2. organizēt Iepirkuma līguma izpildi, tai skaitā organizēt Preces piegādi. 

11. CITI NOTEIKUMI
11.1. Neviens no Iespējamajiem piegādātājiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
11.2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
11.3. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
11.4. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu, uz Vienošanās norādītajām adresēm, ievērojot sekojošus nosacījumus:
11.4.1. Nosūtot paziņojumu pa e-pastu, paziņošanas nosūtīšanas laiks tiek fiksēts uz Pasūtītāja elektroniskā pasta atskaites par piegādāto e – pastu (piegāde uz adresāta serveri) izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katram no Līdzējiem var kalpot par pierādījumu par attiecīgā paziņojuma nosūtīšanu. 
11.4.2. Ja ir nosūtīšanas pierādījums, jebkurš pa pastu nosūtīts paziņojums ir uzskatāms par saņemtu pēc 5 (piecām) darba dienām no tā nosūtīšanas dienas, pa kurjerpastu nosūtīts paziņojums ir uzskatāms par saņemtu pēc 2 (divām) darba dienām no tā nosūtīšanas dienas.
11.5. Līdzēju rekvizītu nomaiņas gadījumā Līdzēji apņemas viens otru par to brīdināt rakstiski nosūtot pa pastu ierakstītā vēstulē, 10 (desmit) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
11.6. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā. 
11.7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
11.8. Vienošanās ar pielikumiem parakstīta ar drošu elektronisko parakstu, kas satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejama abpusēji parakstīta Vienošanās elektroniskā formātā.
11.9. Pielikumi:
1.pielikums – Tehniskā specifikācija;
2.pielikums – DDL pārbaude līguma/ vispārīgās vienošanās laikā
3.pielikums – Cenu aptauja;
4.pielikums – Cenu piedāvājums;
5.pielikums – Paziņojums.

12. LĪDZĒJU REKVIZĪTI UN PARAKSTI:
	12.1. PASŪTĪTĀJS:
Rīgas pašvaldības sabiedrība ar ierobežotu atbildību “RĪGAS SATIKSME”
Juridiskā adrese: Kleistu iela 28, Rīga, LV-1067
Biroja adrese: Vestienas iela 35, Rīga, LV-1035
Vien. reģ. Nr. 40003619950
Banka: AS “Citadele Banka”
Kods: PARXLV22
Konta nr.: LV56PARX0006048641565

*_____________
	12.2. IESPĒJAMIE PIEGĀDĀTĀJI:



*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



1.pielikums
pie vispārīgās vienošanās Nr.___

TEHNISKĀ SPECIFIKĀCIJA

2. pielikums
pie vispārīgās vienošanās Nr.___
Drošības datu lapu (DDL) pārbaude līguma/Vispārīgās vienošanās darbības laikā 
(pašpārbaudes ietvaros sadarbības laikā)
	Pārbaudes veikšanas datums un vieta
	00.00.0000.

	Piegādātāja nosaukums, kura produkta DDL tiek pārbaudīta
	…………………………….

	DDL pārbaudes veicējs (vārds, uzvārds, pilna amata nosaukums, struktūrvienība)
	…………………………….

	Līguma numurs:
	…………………………….

	Preces apraksts

	Pozīcijas nr. līgumā
	1. pozīcija
	Piezīmes:

	Piegādātā produkta pilns nosaukums 
	…..
	

	Piegādātās preces ražotājs: 
	…..
	

	DDL sadaļa
	Vispārīga informācija par DDL[footnoteRef:4] [4:  No REACH regulai 1907/2006/EK regulas izriet pienākums preces piegādātājam DDL aktualizēt vismaz 1 (vienu) reizi 12 mēnešu periodā (ja ir veiktas izmaiņas DDL), nosūtot aktualizētu DDL preces saņēmējam] 


	
	Vielas/maisījuma un uzņēmējsabiedrības/uzņēmuma identificēšana
	Informācija  un atbilstība (ir norādīts: jā/nē) 

	
	DDL sagatavota atbilstoši
	☐  REACH regulai 1907/2006/EK ar grozījumiem Komisijas regulā (ES) Nr. 2015/830
☐  REACH regulai 1907/2006/EK ar grozījumiem Komisijas regulu (ES) Nr. 2020/878 (saistošs no 01.01.2024.)
☐  atbilstoši REACH regulai 1907/2006/EK
	☐ jā                   ☐ nē

	
	DDL pirmajā lappusē ir norādīts DDL izveidošanas/ pārskatīšanas datums un versijas numurs
	pēc nepieciešamības, ja ir komentāri
	☐ jā                   ☐ nē

	
	Piezīme! Ja ir norādīts pārskatīšanas datums, pārbaudiet, vai izmaiņas ir norādītas 16. iedaļā vai citur DDL.
	pēc nepieciešamības, ja ir komentāri
	☐ jā                   ☐ nē


	
	DDL sagatavošanas datums 
	00.00.0000.
	☐ jā                   ☐ nē

	
	DDL orģināls 
	00.00.0000.
	☐ jā                   ☐ nē

	
	DDL valoda (REACH 31. panta 5. punkts): latviešu valoda
	pēc nepieciešamības, ja ir komentāri
	☐ jā                   ☐ nē
☐.. cits: 

	Informācija par DDL iedaļām

	1.1.
	Produkta identifikators – produkta nosaukums, unikālais identifikators vai produkta kods, piem., EK/CAS Nr.
	…………….
	☐ jā                   ☐ nē


	
	DDL ir vielai ir norādīts REACH reģistrācijas numurs 
	pēc nepieciešamības, ja ir komentāri
	☐ jā                   ☐ nē

	1.2.
	Vielas vai maisījuma  attiecīgi apzinātie lietošanas veidi un tādi, ko neiesaka izmantot
	pēc nepieciešamības, ja ir komentāri
	☐ jā                   ☐ nē

	1.3.
	Informācija par DDL piegādātāju (pilna adrese, tālruņa numurs u. c.)
	……………..
	☐ jā                   ☐ nē

	
	Ja piegādātājs neatrodas Latvijā, vai piegādātājs ir norādījis atbildīgo personu
	pēc nepieciešamības, ja ir komentāri
	☐ jā                   ☐ nē

	1.4.
	Tālruņa numurs, kur zvanīt ārkārtas situācijās
	pēc nepieciešamības, ja ir komentāri
	☐ jā                   ☐ nē

	
	· Valsts ugunsdzēsības un glābšanas dienests: 112.
· Valsts Toksikoloģijas centrs, Saindēšanās un zāļu informācijas centrs, Hipokrāta 2, Rīga, Latvija, LV-1038; strādā 24 h diennaktī. Tel. nr. +371 67042473.
	
	

	Līguma darbības laikā pārbaudāma informācija
	DDL minētā marķējuma informācija atbilst produkta etiķetei
	pēc nepieciešamības, ja ir komentāri
	☐ jā                   ☐ nē

	
	Marķējuma informācijai jāatbilst attiecīgajai informācijai, kas norādīta DDL 1., 2. un 3. iedaļā identifikatori, bīstamība un sastāvs).
	
	

	Kopējais vērtējums par DDL:
	☐atbilst     ☐neatbilst

	Ja kopējais DDL vērtējums ir “neatbilst”, DDL pārbaudes veicējs norāda ieteikumu piegādātājam: Lūdzu iesniegt precizētu DDL …… darba dienu laikā pēc pieprasījuma nosūtīšanas.




Informācijai: Metodiskais materiāls par DDL sagatavošanu: 
1) 0e0c8ba2-63d9-4c95-9187-9de6a50fcac6 (europa.eu) 
2) https://www.meteo.lv/fs/CKFinderJava/userfiles/files/4_DDL+Iedarbibas%20scenariji.pdf



3.pielikums
pie vispārīgās vienošanās Nr. ___

CENU APTAUJA Nr.____
202__.gada ___._________
Lūdzu iesniegt cenu piedāvājumu kārtējā iepirkuma līguma piešķiršanai, aizpildot šī pasūtījuma cenu sadaļu, saskaņā ar 2026. gada __.______ noslēgto Vispārīgo vienošanos Nr.____.

	[bookmark: _Hlk95245312]Nr.p.k.
	Tehniskā produkta tips
	Tehniskie parametri
	Iepakojuma veids
	Tilpums/daudzums vienā iepakojuma veidā
	Pasūtījuma apjoms/ daudzums

	1.
	
	
	
	
	

	2.
	
	
	
	
	




Pasūtītāja pilnvarotā persona ____________   
				   (paraksts)

Cenu piedāvājums jānosūta pa e-pastu uz adresi _____________






4.pielikums
pie vispārīgās vienošanās Nr.__
CENU PIEDĀVĀJUMS Nr. ___
Rīga, 202_. gada ___._________
Ar šī cenu piedāvājuma iesniegšanu Iespējamais piegādātājs SIA “_____________” apliecina, ka ir spējīgs piegādāt cenu piedāvājumā norādīto Preci un iepirkuma līguma piešķiršanas gadījumā apņemas pildīt iepirkuma līgumu no Paziņojuma saņemšanas brīža.
	Tehniskā specifikācija
	Iespējamā piegādātāja piedāvājums

	Nr.p. k.
	Tehniskā produkta tips
	Tehniskie parametri
	Iepakojuma veids
	Tilpums/ daudzums vienā iepakojuma veidā
	Pasūtījuma apjoms/ daudzums
	Piedāvātā produkta nosaukums, ražotājs
	Piedāvātā produkta tehniskie parametri
	Iepakojuma veids
	Tilpums / daudzums vienā iepakojuma veidā un mērvienība
	Cena par iepakojuma veidu, EUR bez PVN
	Cena par mērvienību EUR, bez PVN
	Cena kopā par pasūtījumu, EUR, bez PVN (6.kolonna * 11.kolonna)

	1
	2
	3
	4
	5
	6
	7
	8
	9
	10
	11
	12
	13

	1.
	
	
	
	
	
	
	
	
	
	
	
	

	2.
	
	
	
	
	
	
	
	
	
	
	
	





Iespējamā piegādātāja pilnvarotā persona ____________  
					          (paraksts)

5.pielikums
pie vispārīgās vienošanās Nr.___

PAZIŅOJUMS


Rīga, 202__.gada ___._________ Nr._________ 
		   			<Piegādātāja nosaukums>
<Adrese>

1. Pasūtītāja nosaukums: Rīgas pašvaldības sabiedrība ar ierobežotu atbildību “Rīgas satiksme”,
Rīga, Kleistu ielā 28, Latvija, LV – 1067; tālrunis +371-7065400.
2. Iepirkuma līguma priekšmets: eļļu un smērvielu piegāde.
3. Piedāvājuma izvēles kritērijs: viszemākā cena
4. Datums, kad nosūtīta cenu aptauja – ___.___.202__.
5. Cenu piedāvājumu iesniegšanas termiņa pēdējās dienas datums – ___.___.202__.
6. Saņemto cenu piedāvājumu skaits un piedāvātās cenas:
7. Iespējamais piegādātājs, kuram tiek piešķirtas pasūtījumā Nr.__ norādītās piegādes tiesības:_____

	Pasūtītāja pilnvarotā persona
	

	
	(paraksts)





